rejauldu/bengali-wikipedia huggingface dataset:
"স্থান বীজ" (ইংরেজি: Space Seed) আমেরিকান বিজ্ঞান কথাসাহিত্য টেলিভিশন সিরিজ স্টার ট্রেক এর একটি পর্ব। এটি প্রথম সিজনের ২২ তম পর্বের এবং প্রথমটি এনবিসি দ্বারা ১৯৬৭ সালের ফেব্রুয়ারি ১৬ তারিখে প্রচার করা হয়েছিল। "স্পেস সিড" জিন এল কুন এবং কেরী উইলবার দ্বারা লিখিত এবং মার্ক ড্যানিয়েল পরিচালিত। ২৩ তম শতাব্দীতে বসান, সিরিজটি ক্যাপ্টেন জেমস টি.কার্ক (উইলিয়াম শ্যাটারের) এবং স্টার্ফলিট স্টারশিপ ইউএসএস এন্টারপ্রাইজের বহিরাগত ক্রু। পর্বের মধ্যে, এন্টারপ্রাইজ ত্রুটি পৃথিবীর অতীত থেকে নির্বাচকমুখী সুপ্রভুত মানুষকে ধারণ করে ঘুমের মধ্যে একটি জাহাজ সম্মুখীন হয়। তাদের নেতা, খান নুনইন সিং (রিকার্ডো মন্টালবাণ), এন্টারপ্রাইজ নিয়ন্ত্রণের চেষ্টা করছেন। এই পর্বটি এছাড়াও অতিথি তারকা মাদলিন রহু (Rhue) হিসাবে লেফটেন্যান্ট মারলা ম্যাকগিভার, যারা রোম্যান্টিকভাবে জড়িত হয়ে ওঠে।  উইলবার একটি ভিন্ন সিরিজ, ক্যাপ্টেন ভিডিও এবং তার ভিডিও রেন্জার্সের জন্য সাধারণ চক্রান্তের কথা ভাবাচ্ছে, যা প্রাচীন গ্রিসের মানুষকে ক্রায়োজেনিক সাসপেনশন এবং পুনরুজ্জীবিত করে রাখা হয়েছে। প্রযোজক বব জাস্টম্যান অনুভব করেন যে প্রফেশনাল সময়কালে স্ক্রিপ্টটি অনেকবার পরিবর্তিত হয়েছিল কারণ এটি চলচ্চিত্রের জন্য অত্যন্ত ব্যয়বহুল হবে। অবশেষে জিন এল কুন এবং সিরিজ স্রষ্টা জিন রোদ্দেনবেরি  পরিবর্তন করে। এই পুনর্বিবেচনাগুলির মধ্যে রয়েছে পর্বের শেষে অপরাধীদের অলৌকিক ঘটনা এবং একটি নর্ডিক চরিত্রের প্রাথমিক খলনায়ক একটি শিখের পরিবর্তন। রোদ্দেনবেরি "স্পেস সিড" এর জন্য প্রাথমিক লেখার ক্রেডিট দাবি করার প্রচেষ্টা করে, আমেরিকার রাইটারস গিল্ড দ্বারা প্রত্যাখ্যাত একটি অনুরোধ।  মন্টালবার্ন ছিলেন কাস্টিং ডিরেক্টরের প্রথম পছন্দ খান এবং ভূমিকাটিকে "বিস্ময়কর" বলে বর্ণনা করেছিলেন। একটি সস্তা বোতল পর্বের হিসাবে পরিকল্পনা করা সত্ত্বেও, স্টারশিপ মিনিয়েচার ব্যবহার করে বিশেষ সেট এবং শট, নাইলে এই পর্বটি বাজেটের উপর যেতে হত। প্রথম ব্রডকাস্টে ১৩.১২ মিলিয়ন দর্শকদের সাথে প্রথম অর্ধ ঘণ্টা সময়সীমার মধ্যে এই পর্বের দ্বিতীয় স্থানটি অনুষ্ঠিত হয়, কিন্তু দ্বিতীয়ার্ধের সময় এটি তৃতীয় স্থানে চলে যায়। "স্পেস সিড" সিনাফান্তটিক, আইজিএন, এবং অন্যান্য প্রকাশনা দ্বারা সিরিজের সেরা পর্বগুলির একটি নামকরণ করা হয়েছে। ১৯৮২ সালের চলচ্চিত্র "স্টার ট্রেক ২": খুনের কাহিনী এই পর্বের একটি সিকেল হিসাবে কাজ করে। পর্বের প্লট উপাদান এবং খ্যাতনামা খাঁকেও ২০১৩ সালের চলচ্চিত্র স্টার ট্রেক ইনটোর ডার্কনেসে ব্যবহার করা হয়েছিল এবং এটির রেফারেন্সগুলি "স্টার ট্রেক" পর্বের মধ্যে প্রদর্শিত হয়েছে: এন্টারপ্রাইজ   তথ্যসূত্র
এম. খায়রুল আলম খান একজন বাংলাদেশী পদার্থবিদ। তিনি রাজশাহী বিশ্ববিদ্যালয়ের ফলিত পদার্থবিজ্ঞান ও ইলেকট্রনিক্স বিভাগের অবসরপ্রাপ্ত অধ্যাপক এবং গোপালগঞ্জ বিজ্ঞান ও প্রযুক্তি বিশ্ববিদ্যালয় প্রথম উপাচার্য।   কর্মজীবন  এম. খায়রুল আলম খান রাজশাহী বিশ্ববিদ্যালয়ের ফলিত পদার্থবিজ্ঞান ও ইলেকট্রনিক্স বিভাগের অধ্যাপক ছিলেন। ১৯৯৯ সালে তিনি বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়, গোপালগঞ্জের প্রকল্প পরিচালক ও ২০০১ সালে বিশ্ববিদ্যালয়টির প্রথম উপাচার্য হিসেবে নিয়োগ লাভ করেন। ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দল নেতৃত্বাধীন চারদলীয় জোট সরকার গঠন করার পর ২০০২ সালে বিশ্ববিদ্যালয় প্রকল্পটি সম্পূর্ণ বন্ধ ঘোষণা করে এবং উপাচার্য খায়রুল আলম খানের নিয়োগ বাতিল করে তাকে রাজশাহী বিশ্ববিদ্যালয়ে ফিরে যাওয়ার নির্দেশ দেয়। ২০০৮ সালে অনুষ্ঠিত নবম জাতীয় সংসদ নির্বাচনে বাংলাদেশ আওয়ামী লীগ নেতৃত্বাধীন মহাজোট সরকার গঠন করলে স্থগিত বিশ্ববিদ্যালয় প্রকল্পটি ২০০৯ সালে পুনর্জীবিত করা হয় এবং ২০১০ সালে খায়রুল আলম খানকে পুনরায় প্রকল্প পরিচালক ও উপাচার্য নিয়োগ দেওয়া হয়। তিনি ২০১০ থেকে ২০১৪ সাল পর্যন্ত পূর্ণ মেয়াদে গোপালগঞ্জ বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেন।   গবেষণা ও প্রকাশনা  দেশীয় ও আন্তর্জাতিক জার্নালে তার ৬০ টির বেশি গবেষণাপত্র প্রকাশিত হয়েছে।   তথ্যসূত্র   বিষয়শ্রেণী:বাংলাদেশী পদার্থবিজ্ঞানী বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:গোপালগঞ্জ বিজ্ঞান ও প্রযুক্তি বিশ্ববিদ্যালয়ের উপাচার্য
চোর চক্রবর্তীর ঢিবি বা চোর চক্রবর্তীর দুর্গ বাংলাদেশের রংপুর বিভাগের বিরামপুরে অবস্থিত একটি প্রাচীন মাটির দুর্গ ও ভবন। এটি মূলত দিনাজপুর জেলার বিরামপুর উপজেলার অন্তর্গত একটি  প্রাচীন দুর্গ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। ১৯৬৮ সালে উৎখননের কাজ শুরু হয়।  ইতিহাস কিংবদন্তি অনুসারে, এক ব্রাহ্মণ, চুরি বিদ্যায় পারদর্শি তার ছেলেকে চুরি থেকে বিরত রাখতে ছেলেকে একটি পাত্রে ছাই ও মুদ্রা দিয়ে পরীক্ষা নিয়েছিল। শর্ত ছিল, মুখে ছাই না লাগিয়ে মুদ্রাটি বের করে আনতে হবে। ব্রাহ্মণের ছেলে এটাতে জিতে যায় ও চুরি অব্যহত রাখে। চুরির টাকা থেকে একটি প্রাসাদ নির্মাণ করে। একবার মগধের রাজ্যে চুরি করতে গিয়ে সৈন্যদের তাড়া খেয়ে নিজের প্রাসাদে ঢুকে তোরণ লাগিয়ে দেয়। সৈন্যরা  চোর কই বলে চিৎকার করতে থাকে। তখন থেকে অত্র এলাকার নাম চরকাই হয় যা বিরামপুর উপজেলার আদি নাম।আবুল কালাম মোহাম্মদ যাকারিয়া লেখক; ঝিনুক প্রকাশনী; প্রশ্নোত্তরে বাঙলাদেশের প্রত্নকীর্তি (প্রথম খন্ড); ২০১০; পৃষ্ঠা- ৮৫-৮৮, ISBN 984- 70112-0112-0  অবস্থান  thumb|চরকাই গ্রামে প্রত্নতত্ত্ব বিভাগের নোটিশ বিরামপুর রেলস্টেশনের রেলক্রসিং অতিক্রম করে দুই কিলোমিটার উত্তর-পূর্বদিকে চরকাই গ্রামে এই দুর্গ ও ভবনটি স্থাপিত। রাস্তার দুপাশে আছে শালবন, ছোট বড় অনেক জলাশয়।  বিবরণ thumb|ঢিবির বর্তমান অবস্থা এই স্থাপনাটি রাস্তা থেকে এক মিটার উঁচু। উত্তর-দক্ষিণে লম্বা এই ঢীবির আয়তন প্রায় ১০৫মি.× ৯০ মি.। ঢিবির দক্ষিণ দিক ঘেঁষে পরিখা আছে। পূর্ব-পশ্চিমের পরিখার আয়তন প্রায় ১৩৬ মি. × ১২ মি। পশ্চিমের পরিখার আয়তন ১৫০ মি. × ২১ মি.। উত্তর দিকে দুই বিঘা জমির উপর একটি প্রাচীন পুকুর আছে। এর আশে পাশে অনেক পরিখা খনন করা হয়েছে। পাশে জনবসতি গড়ে ওঠেছে।  আরও পড়ুন  বিরামপুর উপজেলা  তাজহাট জমিদার বাড়ি  মিঠাপুকুর বড় মসজিদ  ধর্মপালের গড়  কান্তনগর মন্দির  তথ্যসূত্র  বিষয়শ্রেণী:দিনাজপুর জেলার দর্শনীয় স্থান বিষয়শ্রেণী:দিনাজপুর জেলার প্রত্নতাত্ত্বিক স্থাপনা
বালকৃষ্ণ (জন্ম: ৪ আগস্ট ১৯৭২), যিনি আচার্য বালকৃষ্ণ নামেই অধিক পরিচিত, হলেন একজন ভারতীয় বিলিয়নিয়ার ব্যবসায়ী এবং ভোগ্যপণ্য কোম্পানি পতঞ্জলি আয়ুর্বেদের চেয়ারম্যান। ফোর্বস ম্যাগাজিনের তথ্যানুসারে, ২০২১ সালের মে পর্যন্ত তার সম্পদের মোট মূল্য ২.৩ বিলিয়ন ইউএস ডলার ছিল। আর্য সমাজের আশিস কুমারের মতে, বালকৃষ্ণ কোনোরূপ আনুষ্ঠানিক শিক্ষা ছাড়াই সফলভাবে বিশ্বব্যাপী একটি ব্যবসা প্রতিষ্ঠা ও পরিচালনা করেছেন।   প্রাথমিক জীবন  বালকৃষ্ণ ১৯৭২ সালের ৪ আগস্ট তৎকালীন উত্তরপ্রদেশের (আধুনা উত্তরাখণ্ড) হরিদ্বারে নেপালের স্যাংজা হতে আগত অভিবাসী সুমিত্রা দেবী এবং জয় বল্লভ সুবেদীর ঘরে জন্মগ্রহণ করেন। তার শৈশব কেটেছে নেপালে। পরবর্তীতে তিনি ভারতে ফিরে আসেন এবং হরিয়ানার খানপুর গুরুকুলে পড়াশোনা করেন, যেখানে রামদেবের সাথে তার পরিচয় ঘটে।   পেশাগত জীবন   ১৯৯৫ সালের ৫ জানুয়ারী বালকৃষ্ণ, রামদেব এবং আচার্য কর্মবীর সম্মিলিতভাবে হরিদ্বারের কৃপালু বাগ আশ্রমে দিব্যা যোগ মন্দির ট্রাস্ট প্রতিষ্ঠা করেন। ২০০৬ সালে তারা এফএমসিজি, ভেষজ এবং আয়ুর্বেদিক পণ্যের উৎপাদন ও ব্যবসায়ের দ্রুত বর্ধনশীল প্রতিষ্ঠান পতঞ্জলি আয়ুর্বেদ প্রতিষ্ঠা করেন।   ব্যক্তিগত জীবন   বালকৃষ্ণ উত্তরাখণ্ডের হরিদ্বারে বসবাস করেন এবং তিনি অদ্যাবধি অবিবাহিত।  তথ্যসূত্র   বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় শতকোটিপতি বিষয়শ্রেণী:হরিদ্বারের ব্যক্তি বিষয়শ্রেণী:রামদেব বিষয়শ্রেণী:উত্তরাখণ্ডের ব্যবসায়ী বিষয়শ্রেণী:উত্তরাখণ্ডের পণ্ডিত
হাসবুল্লা ম্যাগোমেডোভিচ ম্যাগোমেডভ (জন্ম: ৭ জুলাই ২০০২), পেশাগতভাবে হাসবুল্লাহ বা হাসবিক নামে পরিচিত, একজন রাশিয়ান সামাজিক মিডিয়া ব্যক্তিত্ব। গ্রোথ হরমোনের ঘাটতির কারণে তার বামনত্ব রয়েছে এবং তিনি ১০২ সেমি (৩ ফুট ৪ ইঞ্চি) লম্বা। হাসবুল্লা একটি ভাইরাল টিকটক ভিডিওর কারণে ২০২১ সালে প্রথম খ্যাতি অর্জন করেছিল এবং তারপর থেকে খাবিব নুরমাগোমেডভ, ইসলাম মাখাচেভ, আলেকজান্ডার ভলকানোভস্কি, ডানা হোয়াইট, মার্ক ওয়াহলবার্গ, শাকিল ও'নিল সহ উচ্চ-প্রোফাইল মিশ্র মার্শাল আর্টস যোদ্ধা এবং অন্যান্য ব্যক্তিত্বের সাথে সহযোগিতা করেছেন।   ব্যক্তিগত জীবন  হাসবুল্লা রাশিয়ার দাগেস্তান প্রজাতন্ত্রের মাখাচকালাতে বড় হয়েছেন এবং তিনি একজন প্লাম্বারের ছেলে। তিনি একজন মুসলিম এবং ডারগিন জাতিগোষ্ঠীর। তিনি ফুল সেন্ড পডকাস্টে একটি সাক্ষাৎকারে বলেছিলেন যে তিনি একটি ইসলামিক স্কুলে কাটানো চার বছরকে অপছন্দ করেন, এটিকে "কারাগার" মনে করতেন তিনি। তার অনানুষ্ঠানিক দোভাষী, সুরখে সুঙ্গুরভ বলেছেন যে হাসবুল্লা স্কুল থেকে পালাতে তার বন্ধুকে ২০০ কিলোমিটার গাড়ি চালাতে রাজি করাতেন। স্কুল ছেড়ে দেওয়ার পর তিনি ইন্টারনেটের জন্য ভিডিও তৈরি করতে শুরু করেন।  গ্রোথ হরমোনের ঘাটতির কারণে তার এক ধরনের বামনত্ব রয়েছে। তার উচ্চতা ১০২ সেমি (৩ ফুট ৪ ইঞ্চি) এবং ওজন ১৮ কেজি (৪০ পাউন্ড)। তার বোনেরও একই সমস্যা রয়েছে।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:বামনত্বে আক্রান্ত বিনোদন শিল্পী বিষয়শ্রেণী:২০০২-এ জন্ম বিষয়শ্রেণী:রুশ মুসলিম বিষয়শ্রেণী:রুশ ব্যক্তি বিষয়শ্রেণী:রুশ টিকটকার
শাইনপুকুর সিরামিক লিমিটেড বাংলাদেশের একটি সিরামিক টেবিলওয়্যার উৎপাদনকারী শিল্প প্রতিষ্ঠান। ঢাকা ভিত্তিক এই প্রতিষ্ঠানটি ১৯৯৭ সালে স্থাপিত হয়। দেশের প্রয়োজনের প্রায় শতকরা ৬০ ভাগ পণ্য এই কোম্পানি  উৎপাদন করে।   কাঁচামালের উৎস  ময়মনসিংহ, সিলেট ও নেত্রকোনায় কিছু চীনামাটির সন্ধান পাওয়া গেছে। চীন, ভারত, নিউজিল্যান্ড ও জার্মানি থেকেও কাঁচামাল আমদানি করে।    তথ্যসূত্র    বহিঃসংযোগ   দাপ্তরিক ওয়েবসাইট –শাইনপুকুর সিরামিক  বিষয়শ্রেণী:১৯৯৭-এ প্রতিষ্ঠিত কোম্পানি বিষয়শ্রেণী:ঢাকা ভিত্তিক প্রস্তুতকারক কোম্পানি বিষয়শ্রেণী:বাংলাদেশের সিরামিক প্রস্তুতকারক বিষয়শ্রেণী:বাংলাদেশী মার্কা বিষয়শ্রেণী:বেক্সিমকো গ্রুপ
বর্মী বর্ষপঞ্জি (   , , অথবা  ,  ; বর্মী অব্দ (BE) বা মিয়ানমার অব্দ (ME)) হল একটি চান্দ্র বর্ষপঞ্জি যেখানে মাসগুলি চান্দ্র মাসের উপর ভিত্তি করে এবং বছরগুলি পার্শ্ববর্তী বছরের উপর ভিত্তি করে গঠিত। পঞ্জিটি মূলত হিন্দু পঞ্জিকার একটি পুরানো সংস্করণের উপর ভিত্তি করে গঠিত। তবে এটি ভারতীয় পদ্ধতির নয়, বরং মেতোনীয় চক্রের একটি সংস্করণ।  তাই পঞ্জিটিতে অনিয়মিত ব্যবধানে অধিমাস এবং অধিদিন যোগ করে মেতোনীয় চক্রের কাছাকাছি গ্রীষ্মমণ্ডলীয় বছরের সাথে হিন্দু পঞ্জিকার পার্শ্বীয় বছরগুলিকে সামঞ্জস্য করতে হয়।  ৬৪০ খ্রিস্টাব্দে শ্রী ক্ষেত্র রাজ্যে এটিকে পিউ অব্দও বলা হত। ১৯ শতকের শেষের দিকে আরাকান, ল্যান না, জিশুয়াংবান্না, ল্যান শাং, সিয়াম এবং কম্বোডিয়ার অন্যান্য মূল ভূখণ্ডের দক্ষিণ-পূর্ব এশীয় রাজ্যগুলিতে সরকারী পঞ্জিকা হিসেবেও এটি ব্যবহৃত হয়েছিল।  বর্তমানে, বর্ষপঞ্জিটি মিয়ানমারে গ্রেগরীয় বর্ষপঞ্জির পাশাপাশি দুটি সরকারি বর্ষপঞ্জির একটি হিসাবে ব্যবহৃত হয়। এটি এখনও বর্মী নববর্ষের মতো ঐতিহ্যবাহী ছুটির দিনগুলি এবং অন্যান্য ঐতিহ্যবাহী উৎসবগুলিকে চিহ্নিত করতে ব্যবহৃত হয়, যার মধ্যে অনেকগুলি বর্মী বৌদ্ধ প্রকৃতির।   ইতিহাস    গঠন    সঠিকতা    রাশিচক্র    বৈকল্পিক    বর্তমান ব্যবহার    তথ্যসূত্র   বিষয়শ্রেণী:নির্দিষ্ট বর্ষপঞ্জি বিষয়শ্রেণী:মিয়ানমারে সময়
হাথরাস লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর হাথরাস শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল  হিন্দি।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৫ টি  বিধানসভা কেন্দ্র নিয়ে গঠিত। এগুলি হল-   ছাড়রা বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  ইগ্লাস বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।    হাথরাস বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  সাদাবাদ বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  সিকান্দর রাও বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়।  হাথরাস লোকসভা কেন্দ্র বিজয়ী বর্তমান ও প্রাক্তন এমপিদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী রাজবীর সিং দিল্লার।  আরও দেখুন   উত্তর প্রদেশের লোকসভা কেন্দ্রের তালিকা  তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019   Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:উত্তরপ্রদেশের লোকসভা কেন্দ্র বিষয়শ্রেণী:হাতরস জেলা
কালান ওয়ালি () ভারতের হরিয়ানা রাজ্যের সির্সা জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে কালান ওয়ালি শহরের জনসংখ্যা হল ২৫,১৫৫ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৩% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে কালান ওয়ালি এর সাক্ষরতার হার কম।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
বড়হর ইউনিয়ন বাংলাদেশের রাজশাহী বিভাগের সিরাজগঞ্জ জেলার উল্লাপাড়া উপজেলার অন্তর্গত একটি ইউনিয়ন পরিষদ। এটি ৩২.৬৪ বর্গকিমি (১২.৬০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৫,৬৭০ জন। ইউনিয়নটিতে মোট গ্রামের সংখ্যা ২৪টি ও মৌজার সংখ্যা ১৩টি।  গ্রামসমূহ  পূবর্দেলুয়া  ব্রহ্মকপালিয়া  ভুত বাড়ীয়া  গুয়াগাঁতী  পাগলা উত্তর পাড়া  পাগলা দক্ষিণপাড়া  চান্দারপাড়া  বোয়ালিয়া  মহড়া  অলিপুর দক্ষিণপাড়া  অলিপুর উত্তর পাড়া ও মন্ডল পাড়া  দুর্গাপুর  খাসচর জামালপুর  টিয়রহাটি  সড়াতৈল  চর ধুঞ্চি  তেতুলিয়া  ধুঞ্চি  বড়হর খামার পাড়া  বড়হর দক্ষিণপাড়া  ডেফলবাড়ী  বলার পাড়া  বড়হর মধ্যপাড়া  নব্বান্ন পাড়া  ভুতগাছা  মৈত্রবড়হর  হবনগাঁতি  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:উল্লাপাড়া উপজেলার ইউনিয়ন
আ মাদার অ্যাপার্ট হলো ২০২৪ সালে মুক্তিপ্রাপ্ত একটি কানাডীয় তথ্যচিত্র, যা পরিচালনা করেছেন লরি টাউনশেন্ড। চলচ্চিত্রটি লেখক এবং কর্মী স্টেসিয়ান চিনকে নিয়ে তৈরি।Andrew Parker, "Hot Docs 2024 Review | A Mother Apart". TheGATE.ca, April 26,. 2024. এতে দেখানো হয়েছে কীভাবে তিনি ছোটবেলায় তার মায়ের দ্বারা পরিত্যক্ত হয়েছিলেন, এবং এখন একজন মা হিসেবে তিনি তার নিজের মায়ের চেয়েও বেশি যত্নশীল ও মনোযোগী হতে বদ্ধপরিকর।Elisabetta Bianchini, "'A Mother Apart': Staceyann Chin's beautiful exploration of being a mother, when her own mother abandoned her". Yahoo! News, June 6, 2024.  চিনের মতে, অতীতে বেশ কয়েকবার তার গল্প নিয়ে চলচ্চিত্র তৈরির প্রস্তাব এসেছিল, যার মধ্যে অন্তত একজন বেনামী চলচ্চিত্র নির্মাতা ছিলেন যার সাথে তিনি কাজ না করার জন্য স্বস্তি অনুভব করেন, কারণ পরবর্তীতে তার বিরুদ্ধে যৌন হয়রানির অভিযোগ ওঠে। তবে, তিনি টাউনশেন্ডের সাথে কাজ করতে রাজি হয়েছিলেন কারণ টাউনশেন্ড একজন নবীন চলচ্চিত্র নির্মাতা হিসেবে তার সীমিত আর্থিক সংস্থান সম্পর্কে সম্পূর্ণ সৎ ছিলেন। টাউনশেন্ড তাকে হলিউড সংযোগ বা নেটফ্লিক্স চুক্তির মিথ্যা আশ্বাস দেননি।  ২০২৪ সালের হট ডকস কানাডিয়ান ইন্টারন্যাশনাল ডকুমেন্টারি ফেস্টিভ্যালে চলচ্চিত্রটির প্রিমিয়ার হয়েছিল, যেখানে প্রযোজক অ্যালিসন ডিউক, ডন হাইগ পুরস্কার লাভ করেন।Brendan Christie, "Alison Duke to receive Hot Docs’ 2024 Don Haig Award". Playback, April 30, 2024.   পুরস্কার  পুরস্কার অনুষ্ঠানের তারিখ বিভাগ প্রাপক(রা) ফলাফল সূত্র ইনসাইড আউট ফিল্ম অ্যান্ড ভিডিও ফেস্টিভ্যাল ২০২৪ সেরা কানাডিয়ান চলচ্চিত্র লরি টাউনশেন্ড  Valerie Complex, "‘A Mother Apart’ Wins Top Prize At Inside Out 2SLGBTQ+ Film Festival Awards". Deadline Hollywood, June 3, 2024. সেরা প্রথম পূর্ণদৈর্ঘ্য চলচ্চিত্র   দর্শক পুরস্কার, তথ্যচিত্র   কানাডিয়ান স্ক্রিন অ্যাওয়ার্ডস ১ জুন, ২০২৫ তথ্যচিত্রে সেরা সম্পাদনা সোনিয়া গডিং টোগোবো  Pat Mullen, "The Tragically Hip, Okurimono Lead Canadian Screen Award Documentary Nominees". Point of View, March 26, 2025.   তথ্যসূত্র    বহিঃসংযোগ     বিষয়শ্রেণী:২০২৪-এর চলচ্চিত্র বিষয়শ্রেণী:এলজিবিটিকিউ সম্পর্কিত চলচ্চিত্র
Displays standardized category navigation for occupations and nationalities, required by Wikipedia:Naming conventions (categories)#Occupation.  Adds a pair of standard parent categories: [[Category:Nationality people by occupation|Profession]] [[Category:Profession by nationality|Nationality]]  If the "Supercategory" parameter is used, the followinmg categories will be generated instead: [[Category:Nationality people by occupation|Profession]] [[Category:Supercategory by nationality|Nationality]]   আত্ম - পরীক্ষণ  The template tests for the existence of  [[Category:Profession by nationality]] or [[Category:Supercategory by nationality]], and alters its output as follows:  If the "Supercategory" parameter is supplied, but [[Category:Supercategory by nationality]] does not exist, then [[Category:Supercategory]] will be used instead) When the "Supercategory" parameter is not supplied, the template tests for the existence of [[Category:Profession by nationality]]. If that does not exist, then [[Category:Profession]] will be used instead)   ব্যবহার   Example from :Category:American writers:  {{Fooian fooers |Profession=Writers |Nationality=American |Country=United States}}  Another category may be added between the "nationality people by occupation" and this occupation category.  Example from :Category:American diarists:  {{Fooian fooers |Profession=Diarists  |Supercategory=Writers |Nationality=American |Country=United States}}  In most cases, should not be substituted.  Please note that this template may need to be modified for some categories, because some nationalities are listed as "People of Foo" instead of "Fooian". In these instances, the template may be substituted and edited in place.  আরও দেখুন টেমপ্লেট:Fooian biologist types টেমপ্লেট:Fooian scientist types
ফারুক আলম (জন্ম ১ মার্চ ১৯৪০- ২৪ মে ২০২০) একজন বাংলাদেশি সিভিল ইঞ্জিনিয়ার, কাঠ প্রযুক্তিবিদ ও বাংলাদেশ অভ্যন্তরীণ নৌ-পরিবহন করপোরেশনের (বিআইডব্লিউটিসি) সাবেক চেয়ারম্যান। তিনি শরীয়তপুর-৩ আসন থেকে জাতীয় পার্টির মনোনয়নে তৃতীয় জাতীয় সংসদের সদস্য হিসেবে দায়িত্ব পালন করেন। শরীয়তপুর জেলার ডামুড্যা উপজেলার যোগাযোগ ব্যবস্থা উন্নয়নের জন্য প্রথম তিনি বাসস্ট্যান্ড এবং লঞ্চ টার্মিনাল স্থাপনে বিশেষ ভূমিকা পালন করেন এছাড়াও সরকারি  প্রাথমিক বিদ্যালয় প্রতিষ্ঠা সহ বিভিন্ন সরকারি বেসরকারি শিক্ষা প্রতিষ্ঠানে তার অবদান রয়েছে।   প্রারম্ভিক জীবন ফারুক আলম ১৯৪০ সালের ১ মার্চ তৎকালীন ব্রিটিশ ভারতের (বর্তমান বাংলাদেশ) শরীয়তপুর জেলার ডামুড্যা উপজেলায় জন্মগ্রহণ করেন। তার পিতার নাম সুলতান আলম হাওলাদার ও মাতার নাম নূর জাহান বেগম। তিনি ঢাকা থেকে তার প্রারম্ভিক শিক্ষা শেষ করে ১৯৫৯ সালে সুইডিশ-পাকিস্তান ইন্সটিটিউট অব টেকনোলজিতে ভর্তি হন এবং ১৯৬৩ সালে সেখান থেকে কাঠ প্রযুক্তিবিদ্যায় কারিগরি শিক্ষাগ্রহণ শেষ করেন। এরপর ১৯৬৬ সালে তিনি সুইডেনের জনকোপিং-এ এরিক ড্যালবার্গ কলেজ অব ইঞ্জিনিয়ারিং-এ ভর্তি হন এবং ১৯৭০ সালে তিনি পুরকৌশল বিষয়ে স্নাতক সম্পন্ন করেন।  কর্মজীবন ফারুক আলম ১৯৭০ সালে বাংলাদেশ বনশিল্প উন্নয়ন কর্পোরেশনে যোগদানের মাধ্যমে তার কর্মজীবন শুরু করেন এবং ১৯৭৮ সাল পর্যন্ত এর মহাব্যবস্থাপক হিসেবে দায়িত্ব পালন করেন। ১৯৮৬ সালে বাংলাদেশের তৃতীয় জাতীয় সংসদ নির্বাচনে তিনি জাতীয় পার্টির মনোনয়নে শরীয়তপুর-৩ আসন থেকে জাতীয় সংসদ সদস্য নির্বাচিত হন। ১৯৯১ সাল থেকে ১৯৯৪ সাল পর্যন্ত বাংলাদেশ অভ্যন্তরীণ নৌ-পরিবহন করপোরেশনের চেয়ারম্যান হিসেবে দায়িত্ব পালন করেন।BIWTC at present (cover story), Khaled Mahmood; The Economy, December 20-26, 1994  তথ্যসূত্র  বিষয়শ্রেণী:১৯৪০-এ জন্ম বিষয়শ্রেণী:২০২০-এ মৃত্যু বিষয়শ্রেণী:শরীয়তপুর জেলার রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:সরকারি কর্মকর্তা বিষয়শ্রেণী:জাতীয় পার্টির রাজনীতিবিদ বিষয়শ্রেণী:শরীয়তপুর জেলার ব্যক্তি
সুমিত সমাদ্দার হলেন একজন ভারতীয় অভিনেতা এবং সংগীত শিল্পী। যিনি বাংলা চলচ্চিত্রে কাজ করেন। ২০০৩ সালের পাতালঘর চলচ্চিত্রের মাধ্যমে তিনি চলচ্চিত্রে অভিষেক করেন।   চলচ্চিত্রের তালিকা   পতালঘর (২০০৩)  শুধু তুমি (২০০৪)  অটোগ্রাফ (২০১০)  ২২সে স্রাবণ (২০১১)  ভূতের ভবিষ্যৎ (২০১২)  কিডন্যাপার (২০১৩)  অলীক সুখ (২০১৩)  আশ্চর্য প্রদীপ (২০১৩)  অন্তরাল (২০১৩)  জাতিস্মর (২০১৪)  অভিশপ্ত নাইটি (২০১৪)  বিয়ে নটআউট (২০১৪)  বাড়ি তার বাংলা (২০১৪)  চতুষ্কোণ (২০১৪)  বাওয়াল (২০১৫)  জমের রাজা দিলো বর (২০১৫)   বাঞ্ছা এলো ফিরে (২০১৬)   তিন (২০১৬)   চোলাই (২০১৬)   ৬১নং গড়পার লেন (২০১৭)   কার্জনের কলম (২০১৭)   হরিপদ হরিবোল (২০১৭)  মনোজদের অদ্ভুত বাড়ি (২০১৮)  ভবিষ্যতের ভূত (২০১৯)  ববির বন্ধুরা (২০১৯)   ওয়াটার বোতল (২০১৯)   অন্দরকাহিনী (২০১৯)  টুরু লাভ (২০২১)  তরুলতার ভূত (২০২১)   অপরাজিত (২০২২)    টেলিভিশন    জামাই রাজা (২০১৭ - ২০১৮)   করুণাময়ী রাণী রাসমণি (২০১৭ - ২০২২)  জাহানারা (২০১৮ - ২০১৯)   সৌদামিনীর সংসার (২০১৯ - ২০২১)   তথ্যসূত্র    বহিঃসংযোগ      বিষয়শ্রেণী:ভারতীয় অভিনেতা বিষয়শ্রেণী:ভারতীয় বাঙালি অভিনেতা
সন্দীপ মহেশ্বরী (; জন্ম: ২৮ সেপ্টেম্বর ১৯৮০) হলেন একজন ভারতীয় উদ্যোক্তা, ইউটিউবার এবং প্রেরণাদায়ী বক্তা। তিনি বিশ্বের সবচেয়ে জনপ্রিয় অনুপ্রেরণাদায়ী বক্তাদের মধ্যে একজন। এছাড়াও তিনি ইমেজসবাজার (ImagesBazaar) এর প্রতিষ্ঠাতা ও প্রধান নির্বাহী কর্মকর্তা। তার ইউটিউব চ্যানেলে তিনি নিয়মিত অনুপ্রেরণামূলক ভিডিও আপলোড করেন, যেখানে তার ২৮ মিলিয়নের অধিক সাবস্ক্রাইবার রয়েছে। তার ইউটিউব চ্যানেল বিশ্বের সবচেয়ে বড় অলাভজনক ইউটিউব চ্যানেল। তার ইউটিউব চ্যানেল থেকে তিনি কোনোপ্রকার অর্থ আয় করেন না।  ২০২১ সালে তার ইউটিউব চ্যানেলের একটি ভিডিও পৃথিবীর সবচেয়ে বেশিবার দেখা অনুপ্রেরণামূলক ভিডিও হিসেবে গিনেস বিশ্ব রেকর্ডে নাম লেখায়।  ২০০৩ সালে তিনি ১০ ঘণ্টায়  ১২২ জন মডেলের ১০,০০০ ছবি তুলে লিম্কা বুক অব রেকর্ডস-এ নাম লেখান।   প্রারম্ভিক জীবন  সন্দীপ মহেশ্বরী ১৯৮০ সালের ২৮ সেপ্টেম্বর ভারতের নতুন দিল্লিতে জন্মগ্রহণ করেন। তার বাবার নাম রূপ কিশোর মহেশ্বরী এবং মায়ের নাম শকুন্তলা রাণী মহেশ্বরী।    কর্মজীবন  সন্দীপ ১৯ বছর বয়সে মডেলিংয়ের জগতের প্রতি আকৃষ্ট হয়ে ম্যাশ অডিও ভিজ্যুয়াল প্রাইভেট লিমিটেড নামে একটি প্রতিষ্ঠান প্রতিষ্ঠা করেন। তারপরে তিনি ২০০২ সালে তার তিন বন্ধুর সাথে একটি প্রতিষ্ঠান প্রতিষ্ঠা করেন। ২০০৩ সালে মাত্র ১০ ঘণ্টা এবং ৪৫ মিনিটের মধ্যে ১২২ জন মডেলের ১০,০০০ এরও বেশি ছবি তোলার পর তিনি লিম্কা বুক অব রেকর্ডস-এ নাম লেখান। তিনি  ২০০৬ সালে ২৬ বছর বয়সে ইমেজসবাজার (ImagesBazaar) প্রতিষ্ঠা করেন। ইমেজসবাজার এখন বিশ্বের ৪৫টি দেশে ভারতীয় ছবির সর্বশ্রেষ্ঠ সংগ্রহে পরিণত হয়েছে৷   তিনি সবসময় জীবনে অসফল মানুষদের অনুপ্রেরণা দিতেন। ২০১২ সালে তিনি নিজের ইউটিউব চ্যানেল খোলেন। তার ইউটিউব চ্যানেলে ২৮.৪ মিলিয়ন সাবস্ক্রাইবার রয়েছে, যেখানে তিনি নিয়মিত অনুপ্রেরণামূলক ভিডিও আপলোড করেন। তার ইউটিউব চ্যানেল পৃথিবীর সবচেয়ে বড় নন-প্রফিট ইউটিউব চ্যানেল।  তিনি ভারতের ১ নম্বর এবং বিশ্বের সবচেয়ে বড় অনুপ্রেরণাদায়ী বক্তাদের মধ্যে একজন হিসেবে বিবেচিত হন।   পুরস্কার ও সম্মাননা  ২০১৩ সালে উদ্যোক্তা ইন্ডিয়া সামিট (Entrepreneur India Summit) তাকে বছরের সবচেয়ে উদ্ভাবনী ব্যবসায়ী হিসেবে মনোনীত করে।  ইটি নাও (ET Now) ম্যাগাজিন তাকে Pioneer of Tommorow অ্যাওয়ার্ড দিয়েছে।  ব্রিটিশ কাউন্সিল তাকে Young Creative Entrepreneur অ্যাওয়ার্ড দিয়েছে।   তথ্যসূত্র    বহিঃসংযোগ   সন্দীপ মহেশ্বরী'র অফিসিয়াল ওয়েবসাইট  সন্দীপ মহেশ্বরী'র ইউটিউব চ্যানেল  ইমেজসবাজার-এর ওয়েবসাইট  বিষয়শ্রেণী:ভারতীয় ব্যবসায়ী বিষয়শ্রেণী:প্রেরণাদায়ী বক্তা বিষয়শ্রেণী:ভারতীয় প্রেরণাদায়ী বক্তা বিষয়শ্রেণী:জীবিত ব্যক্তি বিষয়শ্রেণী:১৯৮০-এ জন্ম
কোবাল্ট একটি রাসায়নিক মৌলিক পদার্থ যার প্রতীক Co এবং পারমাণবিক সংখ্যা ২৭।  এছাড়াও কোবাল্ট নিম্নোক্ত জায়গায় ব্যবহৃত হতে পারে:   জায়গা    কোবাল্ট, কানেকটিকাট, মার্কিন যুক্তরাষ্ট্র  কোবাল্ট, আইডাহো, মার্কিন যুক্তরাষ্ট্র  কোবাল্ট, মিসৌরি, মার্কিন যুক্তরাষ্ট্র  কোবাল্ট, অন্টারিও, কানাডা   শিল্প, বিনোদন, এবং মিডিয়া    গেমস    কোবাল্ট (ভিডিও গেম)  কোবাল্ট WASD   সঙ্গীত    কোবাল্ট (ব্যান্ড), কলোরাডোর একটি ব্যান্ড  কো-বাল্ট, ব্রুট ব্যান্ডের দ্বিতীয় স্টুডিও অ্যালবাম   শিল্পকলা, বিনোদন এবং মিডিয়াতে অন্যান্য ব্যবহার    "কোবল্ট" ( ফিয়ার দ্য ওয়াকিং ডেড ), একটি কাল্পনিক উচ্ছেদ অভিযানের নামে নামকরণ করা একটি পর্ব  কোবাল্ট (ম্যাগাজিন), জাপানে প্রকাশিত একটি শোজো ফিকশন ম্যাগাজিন  মার্টিন কোবাল্ট, লেখক উইলিয়াম মেনের ছদ্মনাম   কম্পিউটিং এবং প্রযুক্তি    কোবাল্ট (সিএডি প্রোগ্রাম)  কোবাল্ট, পাম ওএস এর সংস্করণ 6.0  কোবাল্ট, LOFAR- এর জন্য রেডিও কোরিলেটর  কোবাল্ট নেটওয়ার্ক, একটি কম্পিউটার হার্ডওয়্যার কোম্পানি, বা সেই কোম্পানির তৈরি কম্পিউটার সার্ভারের যন্ত্রপাতি:  কোবাল্ট RaQ  কোবল্ট কিউব  ওপেন কোবাল্ট, ওপেন সোর্স ভার্চুয়াল ওয়ার্ল্ড ব্রাউজার এবং নির্মাণ টুলকিট  নাসার অটোনোমাস ল্যান্ডিং টেকনোলজিস (COBALT) প্রকল্পের সমবায় মিশ্রন   অন্যান্য ব্যবহার    শেভ্রোলেট কোবাল্ট, একটি অটোমোবাইল  কোবাল্ট এয়ার, একটি সাইপ্রিয়ট এয়ারলাইন  কোবাল্ট নীল, একটি রঙ  কোবাল্ট পার্ক, একটি ব্রিটিশ ব্যবসায়িক পার্ক  ওটি'স-০১ কোবাল্ট, একটি 9 মিমি রিভলভার   আরো দেখুন        CO (disambiguation)  COBOL